Document ID: 31999R2769

ΚΑΝΟΝΙΣΜΟΣ (ΕΚ) αριθ. 2769/1999 ΤΗΣ ΕΠΙΤΡΟΠΗΣ
της 23ης Δεκεμβρίου 1999
σχετικά με την έκδοση των πιστοποιητικών εισαγωγής ρυζιού καταγωγής υπερποντίων χωρών και εδαφών για τις αιτήσεις που κατατίθενται σε εφαρμογή του κανονισμού (ΕΚ) αριθ. 2624/1999 (συμπληρωματικό μερίδιο στο πλαίσιο του έτους 1999)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2603/97 της Επιτροπής, της 16ης Δεκεμβρίου 1997, για τον καθορισμό των λεπτομερειών εφαρμογής για την εισαγωγή ρυζιού καταγωγής των κρατών ΑΚΕ καθώς και για την εισαγωγή ρυζιού καταγωγής των υπερποντίων χωρών και εδαφών (ΥΧΕ)(1), όπως τροποποιήθηκε από τον κανονισμό (ΕΚ) αριθ. 1595/98(2), και ιδίως το άρθρο 9 παράγραφος 2,
Εκτιμώντας τα ακόλουθα:
(1) το άρθρο 1 του κανονισμού (ΕΚ) αριθ. 2624/1999 της Επιτροπής(3), προβλέπει το άνοιγμα συμπληρωματικού μεριδίου για την εισαγωγή ρυζιού καταγωγής των υπερποντίων χωρών και εδαφών (ΥΧΕ) μέχρις ανωτάτου ορίου 11049 τόνων, εκφραζόμενων σε αποφλοιωμένο ρύζι· οι αιτήσεις πιστοποιητικού εισαγωγής γι' αυτό το συμπληρωματικό μερίδιο κατατίθενται κατά τη διάρκεια των τριών πρώτων εργάσιμων ημερών που έπονται της θέσης σε ισχύ του κανονισμού (ΕΚ) αριθ. 2624/1999·
(2) σε εφαρμογή του άρθρου 9 παράγραφος 2 του κανονισμού (ΕΚ) αριθ. 2603/97, η Επιτροπή, εντός προθεσμίας δέκα ημερών που υπολογίζονται από την τελευταία ημέρα της προθεσμίας ανακοίνωσης των κρατών μελών, αποφασίζει το κατά πόσον μπορεί να δοθεί συνέχεια στις υποβληθείσες αιτήσεις·
(3) Η εξέταση των ποσοτήτων για τις οποίες υποβλήθηκαν αιτήσεις οδηγεί στο να προβλεφθεί η έκδοση των πιστοποιητικών για τις ποσότητες που αναφέρονται στις αιτήσεις μειούμενες, ανάλογα με την περίπτωση, κατά τα ποσοστά που καθορίζονται στο παράρτημα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τις αιτήσεις πτστοποιητικών εισαγωγής ρυζιού που υποβλήθηκαν σε εφαρμογή του κανονισμού (ΕΚ) αριθ. 2624/1999 και ανακοινώθηκαν στην Επιτροπή, τα πιστοποιητικά εκδίδονται για τις ποσότητες που αναφέρονται στις αιτήσεις, μειούμενες, ανάλογα με την περίπτωση, κατά τα ποσοστά που καθορίζονται στο παράρτημα.
Άρθρο 2
Ο παρών κανονισμός αρχίζει να ισχύει στις 24 Δεκεμβρίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Δεκεμβρίου 1999.

Labels: 10
3
17